2011R0208 — HU — 23.09.2011 — 001.001

Ez a dokumentum kizárólag tájékoztató jellegű, az intézmények semmiféle felelősséget nem vállalnak a tartalmáért

►B A BIZOTTSÁG 208/2011/EU RENDELETE (2011. március 2.) az uniós referencialaboratóriumok listájának és nevének tekintetében a 882/2004/EK európai parlamenti és tanácsi rendelet VII. melléklete, valamint a 180/2008/EK és a 737/2008/EK bizottsági rendelet módosításáról (EGT-vonatkozású szöveg) (HL L 058, 3.3.2011, p.29)

Módosította:









▼B

A BIZOTTSÁG 208/2011/EU RENDELETE

(2011. március 2.)

az uniós referencialaboratóriumok listájának és nevének tekintetében a 882/2004/EK európai parlamenti és tanácsi rendelet VII. melléklete, valamint a 180/2008/EK és a 737/2008/EK bizottsági rendelet módosításáról

(EGT-vonatkozású szöveg)







AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre ( 1 ) és különösen annak 19. cikke iv. pontjára, tekintettel a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre ( 2 ) és különösen annak 32. cikke (5) bekezdésére, tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre ( 3 ) és különösen annak 55. cikke (1) bekezdésére, mivel: (1) A 882/2004/EK rendelet meghatározza az élelmiszereket és a takarmányokat, valamint az állat-egészségügyi kérdéseket és az élő állatokat vizsgáló közösségi referencialaboratóriumok általános feladatait, kötelezettségeit és a velük szemben támasztott követelményeket. Az élelmiszereket és a takarmányokat vizsgáló közösségi referencialaboratóriumok listáját az érintett rendelet VII. mellékletének I. része, míg az állat-egészségügyi kérdéseket és az élő állatokat vizsgáló közösségi referencialaboratóriumok listáját az említett melléklet II. része tartalmazza. (2) A lófélék afrikai lópestisen kívüli betegségeit vizsgáló közösségi referencialaboratóriumról és a 882/2004/EK európai parlamenti és tanácsi rendelet VII. mellékletének módosításáról szóló, 2008. február 28-i 180/2008/EK bizottsági rendelet ( 4 ) az „Agence Française de Sécurité Sanitaire des Aliments”-t (AFSSA) és annak állatpatológiával és zoonózissal, valamint a lófélék patológiájával és betegségeivel foglalkozó kutatólaboratóriumait (Franciaország) jelölte ki a lófélék afrikai lópestisen kívüli betegségeit vizsgáló közösségi referencialaboratóriumnak. (3) A rákfélék betegségeit, a veszettséget és a szarvasmarha-tuberkulózist vizsgáló közösségi referencialaboratóriumok kijelöléséről, a veszettséget és a szarvasmarha-tuberkulózist vizsgáló közösségi referencialaboratóriumok számára további kötelezettségek és feladatok meghatározásáról, valamint a 882/2004/EK európai parlamenti és tanácsi rendelet ( 5 ) VII. mellékletének módosításáról szóló, 2008. július 28-i 737/2008/EK bizottsági rendelet a „Laboratoire d’études sur la rage et la pathologie des animaux sauvages of the Agence Française de Sécurité Sanitaire des Aliments”-t (AFSSA), (Franciaország, Nancy) jelölte ki a veszettséget vizsgáló közösségi referencialaboratóriumnak. (4) Franciaország és Dánia hivatalosan tájékoztatta a Bizottságot az említett rendeletekben szereplő laboratóriumok nevének változásáról. Emellett a Lisszaboni Szerződés hatálybalépésével a 882/2004/EK rendelet VII. mellékletében felsorolt, korábban „közösségi referencialaboratóriumként” említett laboratóriumokra ezentúl európai uniós (uniós) referencialaboratóriumként kell hivatkozni. (5) Fontos, hogy a 882/2004/EK, a 180/2008/EK és a 737/2008/EK rendeletekben szereplő uniós referencialaboratóriumok listáját folyamatosan frissítsék. Ezért e rendeleteket ennek megfelelően módosítani kell. (6) Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, mivel: ELFOGADTA EZT A RENDELETET:







1. cikk

A 882/2004/EK rendelet VII. mellékletének helyébe e rendelet mellékletének szövege lép.

2. cikk

A 180/2008/EK rendelet 1. cikkének helyébe a következő szöveg lép:

„1. cikk

(1) Az Agence nationale de sécurité sanitaire de l’alimentation, de l’environnement et du travail-t (ANSES) és annak az állategészségüggyel és a lóbetegségekkel foglalkozó laboratóriumait (Franciaország) kijelölik a lófélék afrikai lópestisen kívüli betegségeit vizsgáló uniós referencialaboratóriumnak a 2008. július 1. és 2013. június 30. közötti időszakra.

(2) Az (1) bekezdésben említett uniós referencialaboratóriumnak a tagállamokban a lófélék fertőző betegségeinek diagnosztizálásáért felelős laboratóriumokkal történő együttműködésre vonatkozó hatásköreinek, feladatainak és eljárásainak leírását e rendelet melléklete tartalmazza.”

3. cikk

A 737/2008/EK rendelet 2. cikkében az első bekezdés helyébe a következő szöveg lép:

„A Laboratoire de la rage et de la faune sauvage de Nancy of the Agence nationale de sécurité sanitaire de l’alimentation, de l’environnement et du travail-t (ANSES) (Franciaország) kijelölik a veszettséget vizsgáló uniós referencialaboratóriumnak a 2008. július 1. és 2013. június 30. közötti időszakra.”

4. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.









MELLÉKLET

A 882/2004/EK rendelet VII. melléklete helyébe a következő szöveg lép:









„VII. MELLÉKLET

EURÓPAI UNIÓS (UNIÓS) REFERENCIALABORATÓRIUMOK

(Korábban »KÖZÖSSÉGI REFERENCIALABORATÓRIUMOK«)

I. A TAKARMÁNYOKAT ÉS ÉLELMISZEREKET VIZSGÁLÓ UNIÓS REFERENCIALABORATÓRIUMOK

1. A tejet és tejtermékeket vizsgáló uniós referencialaboratórium

ANSES – Laboratoire de sécurité des aliments

Maisons-Alfort

Franciaország

2. A zoonózisok (szalmonella) elemzését és vizsgálatát szolgáló uniós referencialaboratóriumok

Rijksinstituut voor Volksgezondheid en Milieu (RIVM)

Bilthoven

Hollandia

3. A tengeri biotoxinokat ellenőrző uniós referencialaboratórium

Agencia Española de Seguridad Alimentaria (AESA)

Vigo

Spanyolország

4. A kagylók vírusos és bakteriális fertőzését ellenőrző uniós referencialaboratórium

The laboratory of the Centre for Environment, Fisheries and Aquaculture Science (Cefas)

Weymouth

Egyesült Királyság

5. A Listeria monocytogenes vizsgálatát végző uniós referencialaboratórium

ANSES – Laboratoire de sécurité des aliments

Maisons-Alfort

Franciaország

6. A koaguláz-pozitív Staphylococcus baktériumok, köztük a Staphylococccus aureus vizsgálatát végző uniós referencialaboratórium

ANSES – Laboratoire de sécurité des aliments

Maisons-Alfort

Franciaország

7. Az Escherichia coli, köztük a verotoxikus E. Coli (VTEC) baktériumok vizsgálatát végző uniós referencialaboratórium

Istituto Superiore di Sanità (ISS)

Roma

Olaszország

8. A Campylobacter vizsgálatát végző uniós referencialaboratórium

Statens Veterinärmedicinska Anstalt (SVA)

Uppsala

Svédország

9. A parazitákat (különös tekintettel a Trichinella, az Echinococcus és az Anisakis parazitára) vizsgáló uniós referencialaboratórium

Istituto Superiore di Sanità (ISS)

Roma

Olaszország

10. Az antimikrobiális rezisztenciát vizsgáló uniós referencialaboratórium

Fødevareinstituttet

Danmarks Tekniske Universitet

København

Dánia

11. A takarmányokban előforduló állati fehérjéket vizsgáló uniós referencialaboratórium

Centre wallon de recherches agronomiques (CRA-W)

Gembloux

Belgium

12. Az állatgyógyászati készítmények és szennyező anyagok állati eredetű élelmiszerekben előforduló maradékanyagait vizsgáló uniós referencialaboratóriumok

a) A 96/23/EK irányelv I. melléklete A. csoportjának 1., 2., 3. és 4. pontjában, B. csoportjának 2. d) pontjában és B. csoportjának 3. d) pontjában felsorolt maradékanyagok esetében: Rijksinstituut voor Volksgezondheid en Milieu (RIVM) Bilthoven Hollandia

b) A 96/23/EK irányelv I. melléklete B. csoportjának 1. pontjában és B. csoportjának 3. e) pontjában felsorolt maradékanyagok, valamint a carbadox és olaquindox maradékai esetében: ANSES – Laboratoire de Fougères Franciaország

c) A 96/23/EK irányelv I. melléklete A. csoportjának 5. pontjában és B. csoportjának 2. a), 2. b) és 2. e) pontjában felsorolt maradékanyagok esetében: Bundesamt für Verbraucherschutz und Lebensmittelsicherheit (BVL) Berlin Németország

d) A 96/23/EK irányelv I. melléklete B. csoportjának 3. c) pontjában felsorolt maradékanyagok esetében: Instituto Superiore di Sanità Roma Olaszország

13. A fertőző szivacsos agyvelőbántalmakat (TSE-k) vizsgáló uniós referencialaboratórium

A 999/2001/EK rendelet X. mellékletének B. fejezetében említett laboratórium:

The Veterinary Laboratories Agency

Addlestone

Egyesült Királyság

14. A takarmányozási célra felhasznált adalékanyagokat vizsgáló uniós referencialaboratórium

A takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendelet ( 6 ) II. mellékletében említett laboratórium:

Az Európai Bizottság Közös Kutatóközpontja

Geel

Belgium

15. A géntechnológiával módosított szervezeteket (GMO) vizsgáló uniós referencialaboratórium

A géntechnológiával módosított élelmiszerekről és takarmányokról szóló, 2003. szeptember 22-i 1829/2003/EK európai parlamenti és tanácsi rendelet ( 7 ) mellékletében említett referencialaboratórium:

Az Európai Bizottság Közös Kutatóközpontja

Ispra

Olaszország

16. Az élelmiszerekkel rendeltetésszerűen érintkezésbe kerülő anyagokat ellenőrző uniós referencialaboratórium

Az Európai Bizottság Közös Kutatóközpontja

Ispra

Olaszország

17. A peszticidek maradékanyagait vizsgáló uniós referencialaboratórium

a) Gabonafélék és takarmányok: Fødevareinstituttet Danmarks Tekniske Universitet København Dánia

b) Állati eredetű élelmiszerek és magas zsírtartalmú élelmiszercikkek: Chemisches und Veterinäruntersuchungsamt (CVUA) Freiburg Freiburg Németország

c) Gyümölcsök és zöldségek, beleértve a magas víz- és savtartalmú élelmiszercikkeket is: Laboratorio Agrario de la Generalitat Valenciana (LAGV) Burjassot-Valencia Spanyolország Grupo de Residuos de Plaguicidas de la Universidad de Almería (PRRG) Almería Spanyolország

d) Egyetlen szermaradék vizsgálatára irányuló módszerek: Chemisches und Veterinäruntersuchungsamt (CVUA) Stuttgart Fellbach Németország

18. Az élelmiszerekben és takarmányokban előforduló nehézfémeket vizsgáló uniós referencialaboratórium

Az Európai Bizottság Közös Kutatóközpontja

Geel

Belgium

19. A mikotoxinokat vizsgáló uniós referencialaboratórium

Az Európai Bizottság Közös Kutatóközpontja

Geel

Belgium

20. A policiklikus aromás szénhidrogéneket (PAH) vizsgáló uniós referencialaboratórium

Az Európai Bizottság Közös Kutatóközpontja

Geel

Belgium

21. Az élelmiszerekben és takarmányokban előforduló dioxinokat és poliklórozott bifenileket (PCB) vizsgáló uniós referencialaboratórium

Chemisches und Veterinäruntersuchungsamt (CVUA) Freiburg

Freiburg

Németország

II. ÁLLAT-EGÉSZSÉGÜGYI KÉRDÉSEKET ÉS ÉLŐ ÁLLATOKAT VIZSGÁLÓ UNIÓS REFERENCIALABORATÓRIUMOK

1. A klasszikus sertéspestist vizsgáló uniós referencialaboratórium

A klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvben ( 8 ) említett laboratórium.

2. Az afrikai lópestist vizsgáló uniós referencialabratórium

Az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelvben ( 9 ) említett laboratórium.

3. A madárinfluenzát vizsgáló uniós referencialaboratórium

A madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről szóló, 2005. december 20-i 2005/94/EK tanácsi irányelvben ( 10 ) említett laboratórium.

4. A Newcastle-betegséget vizsgáló uniós referencialaboratórium

A Newcastle-betegség (baromfipestis) elleni védekezésre irányuló közösségi intézkedések bevezetéséről szóló, 1992. július 14-i 92/66/EGK tanácsi irányelvben ( 11 ) említett laboratórium.

5. A sertések hólyagos betegségét vizsgáló uniós referencialaboratórium

Az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvben ( 12 ) említett referencialaboratórium.

6. A halbetegségeket vizsgáló uniós referencialaboratórium

Veterinærinstituttet

Afdeling for Fjerkræ, Fisk og Pelsdyr

Danmarks Tekniske Universitet

Aarhus

Dánia

7. A kéthéjú kagylókat érintő betegségeket vizsgáló uniós referencialaboratórium

Ifremer – Institut français de recherche pour l’exploitation de la mer

La Tremblade

Franciaország

8. A veszettség elleni vakcinák hatékonyságát figyelemmel kísérő uniós referencialaboratórium

A veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EGK tanácsi határozatban ( 13 ) említett laboratórium.

9. A kéknyelvbetegséget vizsgáló uniós referencialaboratórium

A kéknyelvbetegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvben ( 14 ) említett laboratórium.

10. Az afrikai sertéspestist vizsgáló uniós referencialaboratórium

Az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EK irányelv módosításáról szóló, 2002. június 27-i 2002/60/EK tanácsi irányelvben ( 15 ) említett laboratórium.

11. Az állattenyésztési technikát vizsgáló uniós referencialaboratórium

A szarvasmarhafélék fajtatiszta tenyészállataira vonatkozó vizsgálati módszerek és eredmények értékelésének egységesítéséért felelős referenciatestület kijelöléséről szóló, 1996. július 23-i 96/463/EGK tanácsi határozatban ( 16 ) említett laboratórium.

12. A ragadós száj- és körömfájást vizsgáló uniós referencialaboratórium

A ragadós száj- és körömfájás elleni védekezésre irányuló közösségi intézkedésekről, valamint a 85/511/EGK irányelv és a 89/531/EGK és a 91/665/EGK határozat hatályon kívül helyezéséről és a 92/46/EGK irányelv módosításáról szóló, 2003. szeptember 29-i 2003/85/EK tanácsi irányelvben ( 17 ) említett laboratórium.

13. A brucellózist vizsgáló uniós referencialaboratórium

ANSES – Laboratoire de santé animale

Maisons-Alfort

Franciaország

14. A lófélék afrikai lópestisen kívüli betegségeit vizsgáló uniós referencialaboratórium

ANSES – Laboratoire de santé animale/Laboratoire de pathologie équine

Maisons-Alfort

Franciaország

15. A rákok betegségeit vizsgáló uniós referencialaboratórium

Centre for Environment, Fisheries & Aquaculture Science (Cefas)

Weymouth

Egyesült Királyság

16. A veszettséget vizsgáló uniós referencialaboratórium

ANSES – Laboratoire de la rage et de la faune sauvage de Nancy

Malzeville

Franciaország

17. A szarvasmarha-tuberkulózist vizsgáló uniós referencialaboratórium

VISAVET – Laboratorio de vigilancia veterinaria, Facultad de Veterinaria, Universidad Complutense de Madrid

Madrid

Spanyolország

▼M1

18. A méhek egészségét vizsgáló uniós referencialaboratórium

ANSES – Sophia-Antipolis Laboratory

Sophia-Antipolis

Franciaország”